**København skal skubbe datoen for Danmarks Overshoot Day**

I dag er det Danmarks **Country Overshoot Day** – i år allerede den 19. marts. Fra denne dato lever vi på overtræk – vi bruger flere ressourcer, end kloden kan genskabe på et år. Det er en tydelig påmindelse om, at vores nuværende forvaltning af naturens goder er uholdbar. Men hvis nogen skal vise vejen ud af dette overforbrug, er København et godt sted at starte.

**København er allerede i front**

Vi har allerede taget store skridt. Københavns Kommune har etableret fjernvarme forbedret cykelinfrastruktur og fået den kollektive trafik på el. Men bæredygtighed handler ikke kun om CO₂-reduktioner – det handler også om brugen af materialer, energi og naturressourcer indenfor planetens grænser.

I radikale venstre ønsker vi en by, hvor vi forbruger mindre og klogere. Det betyder ikke, at vi stopper byens udvikling, men at vi gør det smartere og med færre ressourcer.

Derfor vil **Radikale Venstre** tage fat, hvor vi ved, det batter mest:

**1. En cirkulær økonomi – opgør med køb-og-smid-væk-kulturen**

Genbrug og reparation skal være normen for københavneren såvel som kommunen. Vi vil fortsætte udviklingen af vores succesfulde offentlige genbrugsstationer og private loppemarkeder, bane vejen for flere reparationsværksteder og -virksomheder og sikre muligheden for øget genbrug i nybyggeri. Kommunen skal i højere grad reparere sine møbler og føre en indkøbspolitik, der indkøber holdbare, genanvendelige og klimavenlige produkter.

**2. Byg på det, vi har – i stedet for at rive ned**

København vokser, men vi kan bygge klogere uden unødigt at belaste klimaet. Vi vil prioritere renovering frem for nedrivning, hvor det er muligt og når nybyggeri er uundgåeligt, skal der stilles strenge krav til genanvendelse af materialerne.

**3. Klimavenlig mobilitet: Mindre bilos, mere plads til mennesker**

Det skal være lettere at vælge den grønne vej i hverdagen. Vi vil prioritere cykling og gang i byen, udvide cykelstier og den kollektive transport. Derudover vil vi bruge parkeringsafgifter og roadpricing til at reducere bilkørsel for unødvendig trængsel.

**4. Et København uden affald**

København skal være en affaldsfri hovedstad i 2050. Vi vil fokusere på reparationer og længere levetid for produkter, udnytte sorteringsordninger, så alt affald genbruges samt gøre det lettere for virksomheder at dele, reparere og genanvende ressourcer.

København er en velhavende og moderne storby. Det forpligter os til at vise vejen til en grønne fremtid for andre storbyer. Ved at reducere forbruget skaber vi et nyt paradigme, hvor vækst og bæredygtighed går hånd i hånd.

Hvis vi kan vise, at det er muligt at udvikle byen uden øget forbrug, kan vi inspirere storbyer verden over. Vi skal være byen, der skaber nye jobs, forbedrer livskvaliteten og samtidig reducerer vores klimaaftryk – hvor det bæredygtige valg er det nemmeste.

Den 19. marts 2025 rammer vi igen Danmarks Overshoot Day. Men vi kan arbejde for, at den dag rykker sig – og en dag forsvinder helt. Hvis ikke os, hvem så?

**Radikale Venstres kandidater til kommunalvalget i Københavns Kommune**

**TIDLIGERE VERSION!!!!!!  
Danmarks overshoot day: København kan og skal gå forrest**

I dag er Danmarks Country Overshoot Day– I år allerede d. 19 marts. Fra denne dato lever vi på overtræk – vi bruger flere ressourcer, end kloden kan genskabe på et år. Det er en tydelig påmindelse om, at vores måde at forvalte naturens goder på er uholdbar.

Men hvis nogen skal vise en vej ud af dette overforbrug, er København et godt sted at starte. Vores by har allerede markeret sig som en af verdens grønneste storbyer. Vi er internationalt anerkendt for vores cykelkultur, vores fjernvarme og vores ambitioner på klimaområdet. Men det er ikke nok at hvile på laurbærrene – København kan og skal være en foregangsby for resten af verden og alle landets kommuner.

**København er allerede i front**

Vi har allerede taget store skridt. Københavns Kommune har investeret i flere grønne byrum, forbedret cykelinfrastrukturen og sat skub i energirenoveringer af kommunens egne bygninger. Det handler ikke kun om CO₂-udledninger, men også om, hvordan vi bruger materialer, energi og naturens ressourcer. Derfor skal vi både reducere vores forbrug og sikre, at vækst sker inden for planetens grænser og I København har vi allerede gjort meget:

* **København er en af verdens førende cykelbyer**, og vi fortsætter med at prioritere cyklisme og kollektiv transport over privatbilisme.
* **Fjernvarmeforsyningen bliver grønnere**, og vi har taget skridt mod at udfase fossile brændsler i byens opvarmning.
* **Affaldssorteringen forbedres løbende**, og vi har en plan om at blive affaldsfrie i 2050.
* **Vi investerer i ren luft**, blandt andet ved at begrænse de mest forurenende biler og indføre skærpede krav til luftkvalitet.

Men vi kan gøre mere – og vi skal gøre det hurtigere.

**Radikale Venstre vil gøre København til et globalt forbillede**

Vi ønsker en by, hvor vi forbruger mindre, men klogere. Det betyder ikke at vi skal stoppe med at udvikle byen, men vi skal gøre det smart og med færre ressourcer end i dag. Derfor vil Radikale Venstre tage fat, hvor vi ved, at det batter mest:

1. Vi vil skabe en cirkulær økonomi by der gør op med køb-og-smid-væk-kulturen.

Her skal genbrug og reparation være normen ved at etablere flere reparationsværksteder og byttemarkeder, hvor københavnere kan få fikset deres ting i stedet for at smide dem ud. Vi vil stille krav om, at alle nye byggerier anvender genbrugsmaterialer og så vil vi omlægge kommunens egne indkøb til hovedsageligt at indeholde produkter der er holdbare, genanvendelige og produceret med et reduceret klimaaftryk.

1. Byg på det, vi har – i stedet for at rive ned.

København vokser, men vi kan bygge klogere uden at belaste klimaet unødigt. Vi vil renovere i stedet for at rive ned, når det er muligt, og genbruge byggematerialer i nye projekter samt at nye bygninger er designet til at kunne skilles ad og genbruges.

1. Fokus på klimavenlig mobilitet: Mindre bilos, mere plads til mennesker

Vi vil gøre det lettere at vælge den grønne vej i hverdagen. Det betyder flere cykelstier, udvidet kollektiv transport og roadpricing for at reducere unødvendig bilkørsel i byen samt sikre renere luft. Samtidig skal vi sikre en hurtigere omstilling til elbusser og adgang til delebiler.

1. Et København uden affald

Vi vil udvide sorteringsordninger, Gøre det nemmere for virksomheder at dele, reparere og genbruge ressourcer og forbyde unødvendig engangsplast i kommunens institutioner og arrangementer. Målet er klart: København skal være affaldsfri i 2050.

1. Grønne byrum og en klimarobust by

Byens grønne områder skal udvides, og vi vil sikre åbningen af Ladegårds Å samt rense søerne og gøre dem til byens grønne lunger, som vil forbedre både byens natur, luftkvalitet og klimasikring. Vi vil plante flere træer, skabe grønne tage og facader, så København bliver en af verdens grønneste og mest modstandsdygtige storbyer.

**En international storby med et ansvar**

Hvis vi kan vise, at det er muligt at reducere forbruget og samtidig udvikle byen, vil vi inspirere storbyer verden over. Vi kan skabe en by, hvor vækst ikke betyder mere forbrug, men bedre brug af de ressourcer, vi allerede har.

Vi skal være byen, der viser, at vi kan skabe nye jobs, forbedre livskvaliteten og samtidig mindske vores klimaaftryk. En by, hvor det bæredygtige valg er det nemmeste.

Den 19. marts 2025 rammer vi igen overshoot day. Men vi kan arbejde for, at den dag rykker sig – og en dag forsvinder helt.

**Hvis ikke os, hvem så?**

**Radikale Venstres kandidater til kommunalvalget i Københavns Kommune**