22-01-2025

Opsamling fra Værksted om Kommunal Klimahandling

# Denne workshop om kommunal klimahandling blev afholdt for at adressere de udfordringer og muligheder, kommunerne står overfor i deres arbejde med den grønne omstilling. Det kommende byråd vil være det sidste, der har mulighed for at nå 2030-målene, hvilket gør det afgørende at handle nu.

# Der vil først komme en politisk opsamling af potentielle politikområder at fokusere på, som kan være inputs til valgprogrammerne frem til KRV25. Til sidst vil de rå og konkrete besvarelser være tilgængelige.

# Politisk opsamling

**1. Kommunale Klimatiltag som Katalysator for Omstilling**

* **Klimabudgettering på lige fod med økonomiske budgetter**, så CO2 får en reel værdi i kommunens økonomiske prioriteringer.
* Kommunalt tilskud til energirapporter for private boliger for at øge energieffektivisering.
* Etablering af et borgerdrevet klimaråd for at sikre bred folkelig forankring.

**2. Stærkere Bæredygtighed i Offentlige Udbud**

* **Krav om minimum 30% vægtning af bæredygtighed i kommunale udbud**, hvor inspiration kan tages fra eksisterende eksempler.
* Indførelse af CO2-skyggepriser i offentlige beslutninger, så klimabelastningen bliver en reel faktor.

**3. Grøn Energi og Infrastruktur**

* **Fremme af energifællesskaber og partnerskaber** mellem borgere, erhverv og kommune – især hvor der ikke bliver udbygget fjernvarmenet.
* Stop for automatisk anerkendelse af biogene brændsler som klimaneutrale – en gennemgang af deres reelle CO2-aftryk er nødvendig.
* Udvikling af termonet som supplement til fjernvarme, især i områder uden adgang til konventionel fjernvarme.
* Bedre muligheder for udnyttelse af biogas via det eksisterende naturgasnet.

**4. Uddannelse og Borgerinddragelse**

* **Inddrag borgerne** **i udvikling af VE-projekter** i højere grad, så der kan finde en fælles løsning der tilgodeser alle.
* Klimaundervisning i skoler med særlig fokus på handling og praktiske løsninger i børnenes hverdag og i deres private hjem.
* **Klimaambassadører blandt borgerne** for at skabe større engagement og forankring i lokalsamfundene.

**5. Styrket Vidensdeling**

* **Etablering af en vidensdelingsplatform** på tværs af kommuner for at sikre hurtigere implementering af de bedste løsninger.
* **Prioritering af lokal og demokratisk energiproduktion** – eksempelvis gennem andelsmodeller frem for kapitalfonde.
* Fremme af lokale løsninger til biodiversitet, herunder bredere hegn til øget artsrigdom.

# Udfordringer og Barrierer

**Lovgivningsmæssige begrænsninger**: Mange kommunale klimatiltag kræver nationale rammer for at blive realiseret fx regler om fjernvarmeudvidelse og Solcelleopsætning. Radikale venstre kunne blive et forbillede i sammenhæng mellem kommunerne og Folketinget.

**Finansiering:** Mange initiativer kræver økonomisk støtte fra staten eller alternative fonde. Der er behov for klarere incitamentstrukturer for grønne investeringer.

**Koordinering:** Samarbejde mellem kommuner, virksomheder og NGO’er kan være udfordrende, især når mål og prioriteringer ikke er ensrettede.

**Borgerinddragelse:** Det kan være svært at skabe bred folkelig opbakning til klimainitiativer uden stærk kommunikation og motivation. Kommunerne kan styrke borgerengagement gennem mere gennemsigtige processer.

# Gode Cases og Inspiration

**Aarhus Kommunes Plaststrategi**: En kommunal handlingsplan for plastreduktion, som kan kopieres af andre kommuner.

**Roskilde Kommunes Genbrug af Byggematerialer**: Effektiv brug af ressourcer fra nedrivningsprojekter til nye byggerier.

**Etablering af Termonet i Landsbyer**: Pilotprojekter i flere danske kommuner viser, hvordan termonet kan sikre bæredygtig opvarmning, hvor fjernvarme ikke er mulig.

**CO2-skyggepriser i Udbud**: Aarhus og andre kommuner anvender dette princip for at fremme klimavenlige løsninger i offentlige udbud.

# Inputs fra workshop

**Kommunale tiltag**

* Lav en kommunal plaststrategi (case: Aarhus)
* Kommunalt tilskud til energirapporter for boliger
* Klimaråd styret af borgere
* Bytte og genbrug station imellem kommunale institutioner
* Kommunens indkøb , stort som småt kan have en stor indflydelse på klima aftryk
* Kommunalt klimaregnskab - co2 aftryk/borger
* Gem byggematerialer fra nedrivning til nyt kommunalt byggeri (case: Roskilde)
* Task force i teknik- og miljøudvalget til at rådgive om kantstensopladning, f.eks. i ældre villakvarterer
* At betragte CO2 som en valuta på lige fod med de økonomiske ressourcer vi lægger til grund for kommunale budgetter.
* Flere midler til at understøtte NGO'er og foreninger der arbejder med oprensning af fjorde og sunde
* Lav kvashegn af haveaffald (case: Renosyd). Sæt et km-mål, fx 1 km.

**Bæredygtighedsindex**

* Bæredygtighedsindex
* Beslut at klima/bæredygtighed skal vægte 30% i alle udbud (er lovligt)
* Huske at, klima og bæredygtighed er meget mere end klima.
* CO2-skyggepriser i alle udbud. Århus kommune gør det vistnok.
* Problematisk, at biogene brændsler tæller med som klimaneutralt

**Uddannelse og skoler**

* Skole- og undervisningsindsatser - invester i det.
* Klimarygsæk til børn i daginstitutioner og skoler
* Virksomheder med stor klimabelastning eksempelvis svinefarme. Kan vi begrænse deres størrelse- og uddannelsesplaner

**Energi initiativer**

* Energi fællesskaber i foreningsregi
* Energi partnerskaber mellem erhvervsdrivende og kommune
* Bruge naturgasnettet til biogas?

**Borgerinddragelse**

* Borgerinddragelse - evt lokale klimaambassadører blandt borgerne?
* Lad de regler som gælder ved ejerskifte omkring brændeovne gælde for alle brædeovne.

**Ukategoriseret**

* Opret kommunal inventarbank
* Støtte udbredelse af termonet i samarbejde med fjernvarme
* Langt større krav til bæredygtigt emballage og produktion.
* Gøre kommunal klimapolitik letter forstålig
* Byggeudbud skal måles på bæredygtighed i lige så høj grad som økonomi.
* Genindfør nettomålerordningen for solceller, så alle husstande ikke skal købe individuelle batterier
* Alle taler om at sætte energiafgifter ned og særligt for el. Nej! Den bedste besparelse er den energi som ikke bruges. Lad de grønne energier få lavere afgifter
* 40 km indenfor alle kommunegrænser - stor sundhedsmæssig effekt
* Pålæg landbruget en pligt til at betale for rette op på iltsvind i de danske farvande
* Energiproduktion fra lokale andelsselskaber. Ikke fra store investorer og kapitalfonde!
* Lav en vidensdelinngsplatform på RV-plan, så der til en start kan blive svar på alle de spårgsmål, der ikke var tid til i dag. Derudover er der stadig meget 'rod' i debatten i dag og i handlemuligher.
* Radikal formulering af ordet "bæredygtig" Hvad forstår vi ved det og mener adre det samme når de siger "bæredygtig?
* Foreslår at hegnenes bredde øges til eksempelvis det dobbelte. Hegnene står der allerede meterhøje og kan let, ved at få mere plads, øge mangfoldigheden og biodiversiteten. Det vil give mere plads som
* tror det må være en måde hurtigt at få resultater. Desuden opnår vi at det ikke er nogle få lodsejere der skal afgive meget jord, derimod er det alle der skal afgive lidt.